alexandrainst/scandi-wiki huggingface dataset:
Ungdommens fylkesutvalg i Sør-Trøndelag

Ungdommens Fylkesutvalg i Sør-Trøndelag (UFU Sør-Trøndelag) er et partipolitisk uavhengig rådgivende organ organisert under Sør-Trøndelag fylkeskommune. Per 2017 er leder av utvalget Ina Marie Kvithyll.

Historie 
Organet ble startet opp i 2005 da fylkestinget i Sør-Trøndelag vedtok å opprette et organ for unge i fylket for å ivareta ungdoms medvirkning og deltakelse i samfunnsutviklingen. Den første tingsamlingen (UFT) ble holdt på Oppdal høsten 2005. Her ble retningslinjer for både UFT og UFU vedtatt.

Struktur 
Utvalget består av ni representanter, hvorav syv er faste representanter og to er vararepresentanter. Representantene er mellom 13 til 25 år gamle. Disse velges på Ungdommens fylkesting (UFT) som arrangeres en gang årlig. Faste UFU-representanter velges for en periode på to år, leder, nestleder og vararepresentanter for en periode på ett år. Representantene kan stille til gjenvalg etter endt periode, så lenge de fortsatt kvalifiserer seg til alderskravene nevnt over.

Ungdommens fylkesting 
Ungdommens fylkesting skal være et talerør for ungdommen i Sør-Trøndelag, og skal fremme ungdommens interesser. Ungdommens fylkesting skal videre stimulere til økt politisk engasjement blant ungdom, gjennom å være en arena hvor ungdom i Sør-Trøndelag kan gi uttrykk for sine meninger og diskutere disse med andre jevnaldrende.Ungdommens fylkesutvalg står ansvarlig for arrangeringen av Ungdommens fylkesting. Hver kommune i Sør-Trøndelag blir invitert til å stille med to delegater. Trondheim kommune blir imidlertid invitert til å stille med tre delegater, grunnet praktisering av en annen struktur enn de andre ungdomsrådene i Sør-Trøndelag. Det er hovedsakelig to formål med Ungdommens fylkesting;

 Utarbeide et resolusjonprogram
 Valg av representanter til UFU

Ungdommens fylkesutvalg 
Ungdommens fylkesutvalg velges på UFT. UFUs hovedoppgave er å følge opp resolusjonsprogrammet som ble utarbeidet på UFT. I tillegg til dette skal også utvalget være kontaktledd til de kommunale barne- og ungdomsrådene, samt være en referansegruppe for fylkeskommunens arbeid med planer og saker som har med barn og ungdom å gjøre.

Referanser 

Politikk i Sør-Trøndelag
Norske ungdomsorganisasjoner
Avan

Avan er et tettsted i Luleå kommune i Norrbottens län i landskapet Norrbotten i Sverige. I 2010 hadde tettstedet 200 innbyggere.

Avan ligger på sørbredden av Luleälven, midt mellom Boden og Luleå. Fra Avan går Avanleden, en fergeforbindelse over Luleälven til Norra Sunderbyn, som trafikkeres av kabelfergen «Theresia».

Referanser 

Tettsteder i Luleå kommune
Övre Svartlå

Övre Svartlå er et tettsted i Boden kommune i Norrbottens län i landskapet Norrbotten i Sverige. I 2010 hadde tettstedet 201 innbyggere.

Referanser 

Tettsteder i Norrbottens län
Boden kommune
Rashid Buttar

Rashid Ali Buttar (født 20. januar 1966 i England) er en amerikansk osteopatisk lege fra Charlotte i Nord-Carolina. Han er mest kjent for sin kontroversielle bruk av kelatterapi for en rekke sykdommer og tilstander, herunder autisme og kreft. I 2009 fikk han betydelig medieoppmerksomhet etter å ha anvendt kelatterapi i behandling av en kvinne som hadde mistet evnen til å gå og å snakke normalt etter å ha blitt vaksinert mot influensa.

Buttar har blitt utsatt for betydelig kritikk for sin bruk av kelatterapi og for anvendelse av intravenøs hydrogenperoksid i behandling av kreft. I 2007 ble han av North Carolina Medical Board anklaget for uetisk behandling av fire kreftpasienter.

Buttar har stilt seg bak hypotesen om en sammenheng mellom vaksiner og autisme, en link som det vitenskapelig miljø har avvist. Han har også hevdet at covid-19-pandemien har blitt utløst av utrullingen av 5G, og at de fleste som har tatt vaksinen vil dø innen 2025.

I 2021 rapporterte organisasjonen Center for Countering Digital Hate (CCDH) om at tolv personer sto for to tredjedeler av spredning av konspirasjonsteorier om vaksiner i sosiale medier. Buttar var blant disse tolv som de kalte «disinformation dozen».

Referanser 

Personer innen alternativ behandling
Vaksinemotstandere fra USA
EMF-aktivisme
Personer fra London
Senter for ekstremismeforskning

Senter for ekstremismeforskning (kortnavn C-REX) er et tverrfaglig forskningssenter ved Universitetet i Oslo. Senteret forsker på høyreekstrem ideologi og høyreekstrem voldsutøvelse. Samt ha som mål å bidra til økt forståelse for hvordan liberale demokratier kan forsvare seg på en effektiv og akseptabel måte mot voldelige eller antidemokratiske krefter.

Senterleder er Tore Bjørgo og med Anders Ravik Jupskås som nestleder.. Blant personer fra andre forskningsinstitutter tilknyttet C-REX er Katrine Fangen, Torkel Brekke, Inger Skjelsbæk, Elisabeth Ivarsflaten, Thomas Hegghammer og Terje Emberland.  

Senteret ble opprettet våren 2016.

Referanser

Eksterne lenker 
 Senter for ekstremismeforskning

Høyreekstremisme
Norske forskningsorganisasjoner
Sentre ved Universitetet i Oslo
Trond Trosterud

Trond Trosterud (født 1962) er en norsk språkforsker og professor ved Institutt for kultur og språkvitenskap, Universitetet i Tromsø - Norges arktiske universitet.

Trosterud var nestleder i Språkrådet 2016–2019.

Referanser 

Norske professorer i språkvitenskap
Professorer ved Universitetet i Tromsø
Nynorskforkjempere
Fødsler i 1962
Beleiringen av Lille i 1708

Beleiringen av Lille (12. august - 10. desember 1708) var en viktig operasjon i 1708 under den spanske arvefølgekrigen. Etter et standhaftig forsvar i 120 dager kapitulerte den franske garnisonen i byen og festningen Lille, kommandert av marskalk Boufflers for styrkene til Hertugen av Marlborough og prins prins Eugene.

Beleiringen ble kjent i sin samtid som  l'affaire des poudres («kruthendingen»), hvor Chevalier de Luxembourg med 2 000 kavalerister passerte gjennom de allierte linjene og klarte å levere 40 000 pund krutt til forsvarerne.
Beleiringen var mulig fordi en fransk armé ble utslettet i slaget ved Oudenarde og ved at en førte i land ved Ostend store mengder ammunisjon og mat etter slaget ved Wijnendale. Under det meste av felttoget kommanderte Eugene styrken som beleiret Lille, mens Marlborough kommanderte styrkene som dekket disse mot franskmennene i området. I en kort periode sent i september, etter at Eugene ble skadet den 21., tok Marlborough kommandoen over både omringerne  og dekningsstyrken.

Den 22. oktober gikk de allierte inn i byen med enorme tap, 12 000 mann. Boufflers holdt ut  motstanden fra citadellen i Lille i flere uker, og påførte de allierte ytterligere tap på 4 000 mann. Mens den dyktige manøvreringen til de allierte frustrerte franskmennene som prøvde å redde den dyrebare festningen—den siste viktige franske bastionen nord i Flandern—førte det heltemodige forsvaret til Boufflers at beleiringen varte godt inn i vinteren, frem til at en ikke lenger kunne utføre tokt mot Frankrike det året. Det franske forsvaret i Lille trakk seg tilbake med full krigsære.

Med tapet av Lille forsvant det franske nærværet i Nord-Flandern, og de allierte vendte seg mot Gent, og tok byen sent i desember. En invasjon Frankrike sommeren etter langs den åpne korridoren gjennom Lille, stoppet derimot opp med det blodige slaget ved Malplaquet.

Kilder/Litteratur

 
 Lynn, John A. The Wars of Louis XIV, 1667–1714. Longman, (1999). ISBN 0-582-05629-2
 
<div class="references-small ">

Eksterne lenker 
 Beleiringen av Lille 1708

Lille
Lille
Lille
Lille
Ole Kristian Lauvli

Ole Kristian Gjefle Lauvli  (født 13. mai 1994) er en norsk fotballspiller som spiller for Raufoss Fotball. Han ble hentet til klubben i forkant av 2014-sesongen, og etablerte seg raskt på førstelaget. I sin første sesong imponerte han stort og kom etter hvert i søkelyset til den spanske 2.divisjon klubben Elche.

Referanser

Eksterne lenker 
 
  «Norsk 20-åring invitert på prøvespill i La Liga-klubb» på Dagbladet.no

Norske fotballspillere
Fotballspillere for Raufoss Fotball
Personer fra Nordre Land kommune
Målvakter i fotball
Mathias Bringaker

Mathias Idsø Bringaker (født 30. januar 1997) er en norsk fotballspiller som spiller for . Han forlater Kongsvinger 31. desember 2022.

Karriere

Viking FK 
Mathias Idsø Bringaker kom til Viking fra moderklubben Staal i 2013. Bringaker debuterte for Viking i 1. serierunde mot Vålerenga Fotball på Ullevaal Stadion 14. mars 2016, da han erstattet Patrick Pedersen etter 63 minutter. Første mål kom i samme kamp, og fastsatte sluttresultatet til 2 - 0 til Viking. 1. juni 2016 undertegnet Bringaker en ny forbedret kontrakt med klubben, med varighet ut 2018-sesongen. Bringaker spilte totalt 24 kamper for klubben i Tippeligaen i gjennom 2016-sesongen, derav 8 fra start. Spilleren scoret totalt 5 mål, og delte dermed klubbens toppscorertittel med Patrick Pedersen samt Suleiman Abdullahi som ble solgt til Eintracht Braunschweig midtveis i sesongen.

IK Start 
Den 29. mars 2018 ble det offentliggjort at Bringaker hadde undertegnet en 3-års kontrakt med Start. Overgangssummen ble spekulert i å ligge på mellom 1 og 1,5 millioner kroner.

Sandnes Ulf 
Den 26. januar 2021 offentliggjorde Sandnes Ulf på sine nettsider at Bringaker har signert en 2-års kontrakt med klubben.

Kongsvinger 
Den 31. mars 2022 signerte Bringaker for .

Landslagskarriere 
Bringaker har flere kamper for aldersbestemte landslag. Debuten kom for Norges G15 mot Sverige på Ockelbo IP arena i Sverige 18. september 2012.

Referanser

Eksterne lenker 
 
  Spillerprofil på vikingfotball.no

Norske fotballspillere
Personer fra Strand kommune
Fotballspillere for Staal Jørpeland IL
Fotballspillere for Viking FK
Fotballspillere for Idrettsklubben Start
Fotballspillere for Sandnes Ulf
Fotballspillere for Kongsvinger IL Toppfotball‎
Jeppe på bjerget (1981)

Jeppe på bjerget er en dansk film fra 1981 regissert av Kaspar Rostrup. Han skrev også manuset sammen med Henning Bahs basert på skuespillet Jeppe på Bjerget (1722) av norskfødte Ludvig Holberg.

Filmen vant tre Bodilpriser: Beste film, beste skuespiller (Buster Larsen) og beste birolle (Kurt Ravn). Den deltok også på den 12. internasjonale filmfestivalen i Moskva.

Medvirkende 
Buster Larsen
Else Benedikte Madsen
Henning Jensen
Kurt Ravn
Benny Poulsen
Axel Strøbye
Arthur Jensen
Claus Ryskjær
Claus Nissen
Ole Ishøy
Ove Verner Hansen
Poul Thomsen
Eddie Karnil
William Kisum
Torben Zeller
Margrethe Koytu
Søren Steen
Paul Barfoed Møller

Referanser

Eksterne lenker 
 

Danske filmkomedier
Filmer fra 1981
Filmer basert på verk av Ludvig Holberg
Bodilprisen for beste danske film
Tor Andersen

Tor Andersen er navnet til flere personer.

Per mars 2022 hadde i Norge 202 menn Tor Andersen som sitt første fornavn og etternavn. Av disse var det 40 som hadde Tor Andersen som sitt eneste fornavn og etternavn. 

Blant disse finnes:
Tor J. Andersen (født 1929), norsk sosialøkonom
Tor Andersen (programleder) (født 1948), fullt navn Tor Kristian Andersen
Tor Andersen (matematiker) (født 1948)
Tor Atle Andersen (født 1980), norsk musiker
Tor Andreas Andersen (født 1988), norsk orienteringsløper

Referanser
Skomagerprinsen

Skomagerprinsen (svensk: ) er en svensk stumfilmkomedie fra 1920 i regi av danske Hjalmar Davidsen. Jens Locher skrev manuset, som var basert på Ludvig Holbergs skuespill Jeppe på Bjerget fra 1722.

Innspillingsfakta 
Filmen ble spilt inn i Palladiumfilms studioer i Hellerup, Danmark.

Handling 
Fyrsten i en  småstat morer seg med å bytte rolle med en skomaker en viss tid, blant annet for å unngå besøk av en prinsesse, som hans statsråd vil gifte ham bort med. I sin nye rolle som fyrste skaper skomakeren den ene skandalen etter den andre. Det verste er hans grove fornærmelse av  prinsessen, som kommer på besøk. En kammertjener oppsøker da sin herre, som i mellomtiden har gjort noe ulovlig og blitt satt i arresten. Tjeneren lykkes i å befri ham, hvorpå alt sammen ordner seg til alle parters tilfredshet.

I rollene 
Carl Alstrup - Henrik XXI og skomaker Karlsson (dobbeltrolle) 
Maja Cassel - Prinsesse Charlotte 
Viking Ringheim - August, kammertjener 
Oda Larsen - Amalia Karlsson, skomakerhustru

Referanser

Eksterne lenker 

Svenske filmkomedier
Svenske stumfilmer
Filmer fra 1920
Filmer basert på verk av Ludvig Holberg
Truls Wigdel

Truls Wigdel (født 1999) er en norsk svømmer som representerer Stavanger Svømmeklubb i Stavanger. Han deltok under European Youth Olympic Festival (EYOF) i Tbilisi. Han er kvalifisert til å representere Norge under EM langbane i London som starter 16. mai 2016.

Medaljer i norske mesterskap

Referanser 

Norgesmestere i svømming
Fødsler i 1999
Norske svømmere
Deltakere for Norge under EM i svømmesport 2016
Slaget ved Santa Cruz de Tenerife i 1706

Slaget ved Santa Cruz de Tenerife var et mindre slag under den spanske arvefølgekrigen der en engelsk flåte på 13 skip kommandert av admiral John Jennings gjorde et mislykket forsøk på å erobre byen Santa Cruz de Tenerife. Jennings var tidligere ansvarlig for de engelske triumfene på Den iberiske halvøyen og gjorde det samme på Kanariøyene for Karl II av England, men tilbudene deres ble avvist.

Slaget 
I 1706, under den spanske arvefølgekrigen, hadde Filip V mistet Gibraltar til en engelsk-nederlandsk flåte kommandert av George Rooke, de spanske gallionene i havnen i Vigo hadde blitt brent eller  kapret, og den allierte arméen var på vei inn i Castilla etter å ha vunnet over Aragón, Catalonia og Valencia. I denne situasjonen seilte admiral John Jennings inn i Santa Cruz-bukten med 12 linjeskip og flere mindre krigsskip for å erobre byen eller få den til å overgi seg til England. De engelske skipene ble utsatt for tung kanonild fra gjemte kystartilleri, som påførte skipene store skader.

Etter at  et første forsøk på å gå i land ble drevet bort av det spanske artilleriet i San Cristóbal-borgen, sendte Jennings et sendebud til myndighetene i Santa Cruz og bad om unnskyldning for angrepet og sa det var en feil. I tillegg ba sendebudet myndighetene på øya om å gå inn på den østerrikske siden med trussel om å ta byen med makt. Borgermester José de Ayala y Rojas, som ledet forsvaret av Santa Cruz i guvernør Agustín de Robles' fravær avslo, og bekreftet troskapen til kong Filip Vs øyer. «Om Filip, vår konge, hadde mistet alt på halvøya, ville disse øyene fremdeles være trofaste mot ham..» sa han. Etter dette trakk den engelske flåten seg tilbake.

Ettervirkning 
Selv om den britiske flåten raskt trakk seg bort om natten, patruljerte spanske armerte militssoldater Santa Cruz, og få måneder i Leene Palmet. Denne seieren over engelskmennene ble lagt til byvåpenet til Santa Cruz de Tenerife, et nytt løvehode,. De britiske gikk til nytt angrep på Kanariøyene i 1743 og i 1797.

Se også 
 Slaget ved Santa Cruz de Tenerife i 1797

Referanser

Kilder 
 
 
 
 
 
 
<div class="references-small ">

Sjøslag med deltagelse av England
Konflikter i 1706
Slag under den spanske arvefølgekrigen
Sjøslag med deltagelse av Spania
Tenerife
Anna Margareta von Haugwitz

Anna Margareta von Haugwitz (født 16. januar 1622 i Calbe (Saale) i Tyskland, død 20. mars 1673 i Stockholm) var en tysk adelsdame, gift med greve Carl Gustaf Wrangel.

Liv og virke

Bakgrunn
Anna Margareta var datter av Balthasar Joachim von Haugwitz og hans hustru Sophie von Veltheim. Hennes far døde da hun var fire år gammel, og hun ble tidlig foreldreløs. I 1630 ble hun plassert i et cistercienserkloster i Egeln, og kom senere under grevinnen av Lowensteins omsorg, som gav henne en utdannelse. Gjennom sin verge ble hun i 1636 myndling til Johan Banér og kom til å omgås i de svenske militærleirer, der hun møtte Carl Gustav Wrangel, en av Sveriges ambisiøse og fremgangsrike militære ledere.

Gift med greve Wrangel
Paret forlovet seg i mai 1640 og giftet seg i juni i militærleiren ved Saalfeld i Thüringen. Anna Margareta von Haugwitz tilhørte lavadelen i Tyskland og hadde ingen inntekt da hun inngikk ekteskap med Wrangel.

Ekteskapet med C.G. Wrangel var trolig lykkelig og paret fikk elleve barn, fem sønner og seks døtre. Bare tre døtre overlevde til voksenalder. Etter trettiårskrigens slutt i 1648 levde hun en tid i Nürnberg og bosatte seg siden med ektemannen på hans gods i svensk Pommern. Anna Margareta von Haugwitz var aktiv som godseier selv om ektemannen fortsatt var i live. Hun synes av ektemannen å ha fått ansvaret for godsets økonomi og drift, noe som blir merkbart av at godsenes underlydende retter søknader og klagemål og brev om godsens anliggender til henne i stedlet for maken også i hans levetid. Hun behandlet spørsmål om hvem som skulle få arrendere gårder under godset, men inngrep også i rettsanliggender, og klarte i 1665 å forhindre at en henrettelse av en dragon ble eksekvert i Kristianstad; hun tok også imot forespørsler om å anbefale søknader til ektemannen.

I Sverige levde paret omvekslende mellom Wrangelska palasset i Stockholm og på Skoklosters slott.

Hun donerte i sitt testamente en sum penger til sin fødeby Calbe, som hvert år skulle deles ut til trengende på hennes fødselsdag. Hun døde etter langvarig sykdom. Anna Margareta von Haugwitz er begravd i det Wrangelske gravkoret i Skoklosters kirke.

Litteratur 
 
 
 

Personer fra Salzlandkreis
Adelige tyskere
Adelige svensker
Svenske forretningsfolk
Slaget ved Almansa

Slaget ved Almansa ble utkjempet den 25. april 1707. Det var et av de mest avgjørende slag i den spanske arvefølgekrigen. I Almansa slo den fransk–spanske arméen under Berwick grundig den allierte styrken til Portugal, Storbritannia og De forente Nederlandene ledet av Jarlen av Galway, og tok tilbake det meste av Øst-Spania for Bourbon.

Slaget er blitt beskrevet som «trolig det eneste slaget i historien hvor de britiske styrkene var kommandert av en franskmann, og de franske styrkene av en brite»

Slaget 
Den fransk-spanske arméen på rundt 25 000 mann besto av like mange spanjoler som franskmenn, i tillegg et irsk regiment. Mot demsto en styrke med hovedsakelig engelskmenn og portugisere sammen med nederlendre, tyskere og franske hugenotter.

Slaget startet med artillerild fra begge sider. Da Galway benyttet reservene sine for å angripe det fransk-spanske sentret, satte Berwick ut en sterk styrke med fransk-spansk kavaleri mot den svekkede engelske-portugisiske linjen og utryddet de portugisiske rytterne. En generell nedslakting fulgte, og bare det portugisiske infanteriet holdt stand der de ble angrepet fra tre sider. De overga seg da mørkret senket seg. Galway mistet 5 000 som omkom og 12 000 mann som ble tatt til fange. Av arméen hans på 22 000 klarte bare 5 000 å komme seg unna til Tortosa.

Ettervirkning 
Seieren var en stort steg mot å sikre Spania for Bourbon. Den største armêen til de allierte var nå ødelagt, og tronpretendenten Filip tok tilbake initiativet og tok Valencia.

Byen Xàtiva ble brent ned og endret navn til San Felipe for å straffe ham (til minne om dette henger fremdeles portrett av monarken oppned i det lokale museet L'Almodí.)

Innen kort tid var de eneste gjenværende allierte for den habsburgske tronpretendenten erkehertug Karl, støttespillerne 
hans i Catalonia og på Balearene.

Fredrik II av Preussen kalte Almansa «det meste vitenskapelige slaget i hundreåret vårt», mens Winston Churchill en gang sammenlignet det knusende britiske nederlaget til katastrofer som ventet den britiske armeen foran Nazi-Tyskland i starten av den andre verdenskrigen

Litteratur 
 Bernhard von Poten (utg.): Handwörterbuch der gesamten Militärwissenschaften. Band 1, Bielefeld/Leipzig 1877, S. 120f.
 Hanns Eggert Wilibald von der Lühe: Militärkonversationslexikon. Band 1, Leipzig 1833, S. 139f.
 Tony Jaques, Dennis Showalter: Dictionary of battles and sieges. A guide to 8500 battles from antiquity through the twenty-first century. Band 1, Greenwood Press, Westport (Connecticut) 2007, S. 37.

Eksterne lenker 
 Panoramasyn av II Recreation of the Battle of Almansa (2009)
Kart og beskrivelse av Almansa. 

Slag under den spanske arvefølgekrigen
Slag med deltagelse av England
Slag med deltagelse av Frankrike
Slag med deltagelse av Portugal
Slag med deltagelse av Spania
Slag med deltagelse av De forente Nederlandene
Castilla-La Mancha
Konflikter i 1707
1707 i Frankrike
Yehuda Shoenfeld

Yehuda Shoenfeld (født 14. februar 1948) er en israelsk lege og forsker med autoimmun sykdom som fagfelt. Han arbeider ved Sheba Medical Center i Tel HaShomer og Sackler Faculty of Medicine ved Universitetet i Tel Aviv. Han er redaktør for to tidsskrifter, Harefuah som utgis på hebraisk med sammendrag på engelsk, og Israel Medical Association Journal. Han er sjefsredaktør i Autoimmunity Reviews og medredaktør i Journal of Autoimmunity.

Syn på vaksiner 

Shoenfeld har fått størst oppmerksomhet for sitt syn på vaksiner, særlig gjelder dette vaksinen mot HPV-relatert kreft. Han har opptrådt som vitne i en rekke saker hvor pasienter som hevder seg rammet av alvorlige bivirkninger av vaksinen. Han har i denne sammenheng introdusert et eget syndrom som han har kalt ASIA (Autoimmune/inflammatory syndrome induced by adjuvants)  Denne diagnosen anerkjennes imidlertid ikke som reell av fagfeller.

I 2015 gikk Shoenfeld og seks israelske kolleger sammen med de canadiske forskerne Chris Shaw og Lucija Tomljenovic i en studie hvor det ble konkludert med at HPV-vaksinen ga adferdsendringer hos mus. Denne studien ble i 2016 trukket tilbake etter at fagfeller hadde påpekt at studiens metode ikke holdt mål og at konklusjonene som ble trukket ikke kunne støttes.

Shoenfeld deltok i 2011 i filmen The Greater Good som blant annet fremmer myten om at MMR-vaksinen fører til autisme. Han har også deltatt som foredragsholder på en rekke vaksinekritiske konferanse sammen med blant andre Andrew Wakefield, og sitter i det vitenskapelige rådet hos den vaksinekritiske organisasjonen Children’s Medical Safety Research Institute.

Referanser 

Israelske forskere
Israelske leger
Vaksinemotstandere
Fødsler i 1948
Eystein Valdason

Eystein Valdason (norrønt Eysteinn Valdason) var en norrøn, sannsynligvis islandsk skald som levde i det 10. århundre. Han er en av åtte Torsskalder som ble sitert av Snorre Sturlason i kapitlet om tors-kjenninger i Skaldskaparmål. Eystein er her representert med tre halvstrofer, som alle handler om Tors kamp mot Midgardsormen. De er av stilistiske grunner datert til 900-tallet eller rundt 1000.

Ut fra Snorres introduksjoner i Skaldskaparmål - ok sem kvað Eysteinn Valdason'  og enn kvað Eysteinn - var Eystein Valdason en velkjent skald på denne tiden, men i dag er han så ukjent at det ikke engang mulig med sikkerhet å fastslå hans nasjonalitet. Han vanligvis kategorisert som islending, men dette er basert på en rent statistisk resonnement: De fleste av de norrøne poeter var faktisk islendinger på dette tidspunktet.

Den svenske religionsforskeren Åke Ohlmarks har hevdet at Eystein Valdason var dansk, basert på at farsnavnet Valdi er en kortform av Valdimarr, et navn som ikke forekommer på Island, men er vanlig i Danmark.

Diktningen 
I dag kjennes bare de tre versene fra Skaldskaparmål fra Eysteins diktning. Versene er skrevet i versemålet dróttkvætt og har sannsynligvis tilhørt et lengre dikt. Innholdet er en beskrivelse av guden Tor og jotnen Hyme som drar ut på havet for å fiske opp Midgarsormen.

Sín bjó Sifjar rúni 
snarla, framm, með karli, 
hornstraum getum Hrímnis 
hrœra, veiðarfœri.

Referanser

Kilder og litteratur 
 Åke Ohlmarks, Tors skalder och Vite-Krists: Trosskiftestidens isländska furstelovskalder 980–1013, Gebers, Uppsala, 1958, sid 38-40, 197, 309-311
 Finnur Jónsson, Den islandske litteraturs historie, København (1907)

Eksterne lenker 
Eystein Valdason, norrøn tekst, Scaldic Poetry
Skaldskaparmål, norrøn tekst, heimskringla.no
Norrøn tekst etter Finnur Jónsson med dansk oversettelse, heimskringla.no

Skalder
Islendinger fra vikingtiden
Kyst-Andhra

Kyst-Andhra (Kōstā āndhra) er et landskap i delstaten Andhra Pradesh i India. Regionen var før 1953 en del av delstaten Madras og fra 1953 til 1956 en del av delstaten Andhra. Ifølge folketellingen i 2011 har området et areal på 95.442 km², som er 57,99% av arealet til Andhra Pradesh, og en befolkning på 34.193.868, som er 69,20% av befolkningen til Andhra Pradesh. Området omfatter kystdistriktene mellom Øst-Ghat og Bengalbukta, fra grensen til Odisha i nord til deltaet av Krishnaelven i sør.

Referanser

Andhra Pradesh